ଭୁବନେଶ୍ୱର, ଜାନୁଆରୀ ୧୦ (ଲୋକାଲ ୱାୟାର): ଓର୍ମାସ ଏବଂ ରାଜ୍ୟ ପଞ୍ଚାୟତିରାଜ ବିଭାଗ ପକ୍ଷରୁ ସ୍ଥାନୀୟ ପ୍ରଦର୍ଶନୀ ପଡ଼ିଆଠାରେ ଚାଲିଥିବା ଶିଶିର ଶରସ ମେଳାରେ ମାତ୍ର ୫ ଦିନ ମଧ୍ୟରେ ମୋଟ ୮କୋଟି ୬୮ଲକ୍ଷ ୮୫ହଜାର ଟଙ୍କାର କାରବାର ହୋଇଛି, ଯାହାକି ଚଳିତବର୍ଷ ରେକର୍ଡ ସୃଷ୍ଟି କରିଥିବା ଜଣେ ଓରମାସ ଅଧିକାରୀ ଗୁରୁବାର କହିଛନ୍ତି ।
ଦକ୍ଷ କାରିଗରଙ୍କ ଆକର୍ଷଣୀୟ କଳାକୃତି ରାଜଧାନୀ ବାସିନ୍ଦାଙ୍କ ମନ କିଣୁଛି । ମେଳାରେ ପ୍ରତିଫଳିତ ହୋଇଛି ଭାରତୀୟ ଗ୍ରାମୀଣ କଳାକୃତି ଓ ହସ୍ତଶିଳ୍ପର ଝଲକ। ଉତ୍ପାଦନକାରୀ ଓ ଗ୍ରାହକଙ୍କ ମଧ୍ୟରେ ସିଧାସଳଖ ସମ୍ପର୍କ ବଢ଼ାଇବାରେ ସହାୟକ ହେଉଛି ଏହି ଜାତୀୟସ୍ତରୀୟ ମେଳା ।
ମେଳାରେ ପ୍ରତିଦିନ ଗ୍ରାହକଙ୍କ ସଂଖ୍ୟା ବଢ଼ୁଥିବା ବେଳେ ଓଡ଼ିଶାର ହସ୍ତତନ୍ତ ଓ ହସ୍ତଶିଳ୍ପ ସାମଗ୍ରୀର ସର୍ବାଧିକ ଚାହିଦା ଦେଖିବାକୁ ମିଳୁଛି ।
ଦେଶର ୨୪ ରାଜ୍ୟରୁ ଆସିଥିବା ୩୦୨ ଗ୍ରାମୀଣ କାରିଗରଙ୍କ ହସ୍ତତନ୍ତ ଓ ହସ୍ତଶିଳ୍ପ ସାମଗ୍ରୀର ପସରା ଏଠାରେ ଦେଖିବାକୁ ମିଳୁଛି । ହାତତିଆରି ସାମଗ୍ରୀରେ ଆଧୁନିକତାର ଛାପ ରହିଥିବାରୁ ଏହା ଗ୍ରାହକଙ୍କ ଦ୍ୱାରା ବିଶେଷ ଆଦୃତ ହେଉଛି ।
ସବୁଠାରୁ ଅଧିକ ବିକ୍ରି ହେଉଥିବା ସାମଗ୍ରୀ ମଧ୍ୟରେ ଏଥର କର୍ନାଟକ ଷ୍ଟଲରେ ଥିବା କଲମକରୀ ଶାଢ଼ି, ଚୁଡ଼ିଦାର ଓ ଡ୍ରେସ କପଡ଼ା ରହିଛି । ଏହାବ୍ୟତୀତ ରାଜସ୍ଥାନ ଜୟପୁରରୁ ଆସିଥିବା ସାମଗ୍ରୀ ବି ଅଧିକ ପସନ୍ଦରେ ରହିଛି । ଗୃହ ଉପକରଣ ସାମଗ୍ରୀ ଅନ୍ୟତମ ଆକର୍ଷଣ ଥିବାବେଳେ ପରିତ୍ୟକ୍ତ କାଠରୁ ଆସବାବପତ୍ର ତିଆରି କରି ଆଣିଛନ୍ତି କାରିଗର ।
ଡାଇନିଂ ଟେବୁଲ, ଚେୟାରଠାରୁ ଗାର୍ଡେନ ସେଟ୍ ପର୍ଯ୍ୟନ୍ତ ସବୁକିଛି ମିଳୁଛି । ହିମାଚଳ ପ୍ରଦେଶର ଝୋଟ ତିଆରି ସାମଗ୍ରୀ ସହ ମାଟି ହାଣ୍ଡି ଓ ଗ୍ଲାସ କିଣିବାକୁ ଲୋକେ ବିଶେଷ ଆଗ୍ରହ ଦେଖାଉଛନ୍ତି ।
ସେହିଭଳି ପ୍ରତିଦିନ ସନ୍ଧ୍ୟାରେ ଆକର୍ଷଣ ସାଜୁଛି ସାଂସ୍କୃତିକ କାର୍ଯ୍ୟକ୍ରମ । ରାଜଧାନୀ ସମେତ ରାଜ୍ୟର ବିଭିନ୍ନ ସ୍ଥାନରୁ ଆସିଥିବା କଳାକାରମାନେ ମେଳାରେ ଚିତ୍ତାକର୍ଷକ ନୃତ୍ୟ, ସଙ୍ଗୀତ ପରିବେଷଣ କରୁଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
